આ ફોટા સોશિયલ મીડિયામાં વાઇરલ થતા વિવાદ જાગ્યો હતો, કારણ કે જંગલમાં જિપ્સી કે અન્ય વાહનમાંથી નીચે ઊતરીને તસવીરો ખેંચવાની મનાઈ છે અને વનવિભાગ દ્વારા પણ આવી પરમિશન આપવામાં આવતી નથી. વળી જાડેજાની સાસણ મુલાકાત પહેલાં જ ગીરમાં સેલ્ફી લેવા પર પ્રતિબંધ મૂકયો હતો. આથી જાડેજાની આ સેલ્ફીથી નિયમભંગ થતાં તેની સામે આકરાં પગલાં લેવાની માંગ થઈ હતી. જે સંદર્ભે વનવિભાગે તપાસના આદેશ આપ્યા છે. જોકે હજુ સુધી કોઈ નક્કર પગલાં હાથ ધરાયાં નથી.